Kaligrafijos mokymai ir paslaugos!

Smailiosios plunksnos kaligrafija COPPERPLATE
2024-09-23 18:30 - 2024-12-05 21:00 (Europe/Moscow)
Pats stipriausias kursas pradedantiesiems, o taip pat ir tiems, kurie nori pagerinti savo Copperplate kaligrafijos rašymo įgūdžius su smailia metaline plunksna ir kreivu laikikliu. Gyvos kaligrafijos pamokos Vilniuje – aiškiai, nuosekliai ir įdomiai!
Universalus klasikinis ir elegantiškas kaligrafijos stilius Copperplate, kuriam būdinga plonų ir storų linijų dermė. Puikiai tinkamas darbams ant didelio formato lapų – interjerui papuošti, o taip pat mažiems darbams – vardo kortelėms, atvirutėms ir kitiems dailiems užrašams.
Per 2,5 mėnesio – 10 savaičių trukmės nuoseklaus mokymosi, kasdien skirdami po 1 valandą laiko kaligrafijos praktikai, su mokytojos pagalba pamokų metu, jūs įsisavinsite klasikinį kaligrafijos stilių Copperplate – išmoksite rašyti smailia metaline plunksna ir kreivu laikikliu lotynų kalbos abėcėlę, o taip pat pilnai pažinsite lietuvių kalbos abėcėlės ypatumus, skyrybos ženklų rašybą ir skaičius. Mokymų metu jūs atliksite 5 namų darbus ir baigiamąjį kūrybinį darbą, kad galėtumėte įtvirtinti gražaus rašymo įgūdžius ir atskleisti savo kūrybinius sugebėjimus.
Mokymosi medžiaga – daugiau nei 70 lapų apimties kaligrafijos pratybos, kuriose visa informacija pateikiama išsamiai ir nuosekliai, nuo lengviausio iki sunkiausio, todėl jums tikrai viskas pavyks!
Smailiosios plunksnos kaligrafijos Copperplate kurso metu jūs gausite kokybiškus pagrindus tam, kad galėtumėte pilnai įsisavinti šio gražaus rašto subtilybes ir pajausti pasitikėjimą savimi. Įgytas žinias galėsite pritaikyti savo veikloje bei kurti nuostabaus grožio kūrinius su savo kaligrafija!

KAM SKIRTAS ŠIS KURSAS?
Pradedantiesiems
Jeigu norite susipažinti su gražaus rašto menu, atrasti naują hobį ir džiuginti artimuosius savo puikiais rankų darbo kūriniais – šis kursas jums tinka!
Pažengusiems
Jeigu studijuojate savarankiškai ir norite pagerinti savo Copperplate kaligrafijos įgūdžius – šis kursas jums tinka. Čia detaliai išnagrinėsime visus niuansus!
Mokytojams, menininkams, dizaineriams, graveriams ir floristams
Jeigu norite praturti savo veiklą gražiu raštu ir pakylėti ją į aukštesnį lygį – šis kursas jums tinka!
• • •

KURSO PROGRAMA
I dalis
Pažintis su smailiosios plunksnos kaligrafija Copperplate
Susipažinsite su smailiosios plunksnos kaligrafija Copperplate. Išmoksite naudotis pagrindinėmis kaligrafijos priemonėmis ir medžiagomis. Atliksite rankos lavinimo pratimus ir pirmąjį namų darbą.
1 kaligrafijos pamoka

II dalis
Lotynų abėcėlės mažosios raidės
Mokysimės taisyklingai rašyti lotynų abėcėlės mažųjų raidžių pagrindinius elementus ir juos jungti tarpusavyje, sudarydami raides, ir galiausiai žodžius. Žinių įtvirtinimui atliksite namų darbus.
7 kaligrafijos pamokos

III dalis
Lietuvių kalbos abėcėlės ypatumai
Sužinosite, kaip pritaikyti Copperplate stilių lietuvių kalbos abėcėlei. Mokysimės rašyti mažasias lietuviškas raides su ženklais, o taip pat skyrybos ženklus. Žinių įtvirtinimui atliksite namų darbus, o taip pat rašysite pangramą lietuvių ir anglų kalbomis.
2 kaligrafijos pamokos

IV dalis
Lotynų abėcėlės didžiosios raidės
Mokysimės taisyklingai rašyti lotynų abėcėlės didžiųjų raidžių pagrindinius elementus ir juos jungti tarpusavyje, sudarydami raides. Taip pat sužinosite kai kurių didžiųjų raidžių variantus, pritaikytus lietuvių kalbos abėcėlei. Žinių įtvirtinimui atliksite namų darbą.
8 kaligrafijos pamokos

V dalis
Skaičiai
Mokysimės taisyklingai rašyti skaičius.
1 kaligrafijos pamoka

VI dalis
Baigiamasis kūrybinis darbas
Pasinersime į kūrybos procesą, kurdami baigiamąjį kūrybos darbą su Copperplate stiliaus kaligrafija, panaudodami visas įgytas žinias.
1 kaligrafijos pamoka
• • •

1 kaligrafijos pamoka trunka 90 minučių.
Kurso trukmė – 2,5 mėnesio. Kaligrafijos pamokos vyks 2 kartus per savaitę – pirmadieniais ir ketvirtadieniais 18.30 – 20 val.
Įsigiję šį smailiosios plunksnos kaligrafijos kursą Copperplate į savo el paštą jūs gausite visą detalią kurso programą su kiekvienos pamokos tema!
Atėję į pirmają pamoką jūs gausite mokomąją medžiagą – kaligrafijos pratybas ir pagrindines kaligrafijos priemones bei medžiagas, kurias turėsite visada atsinešti į kaligrafijos pamokas! Šias kaligrafijos pratybas PDF variantu, skirtas tik asmeniniam naudojimui, jūs gausite el paštu, kad galėtumėte papildomai atsispausdinti medžiagą ir lavinti savo ranką toliau, savarankiškai.
Kiekvienos pamokos pradžioje aš pateiksiu teorinę medžiagą, paaškinsiu temos pagrindinę informaciją, o po to pereisime prie praktinės dalies – gražaus rašymo. Jūs taip pat gausite daug individualaus mano dėmesio, todėl visus neaiškumus tikrai pavyks išspręsti lengvai ir sklandžiai!
Kokybiškų kaligrafijos priemonių galite įsigyti mano parduotuvėje: https://kaligrafijosharmonija.lt/parduotuve/
Kursas prasideda 2024 rugsėjo 23 d. – 2024 gruodžio 5 d.
Kaligrafijos mokymai vyks studijoje “Gyva studija”, Fabijoniškių g. 3, Vilnius, Lietuva.
• • •

Jūsų patogumui ir tarpusavio bendravimui, atsakymams į neaiškius klausimus, dalinimuisi įgytomis žiniomis ir savo pirmaisiais pasiekimais, pirmaisiais kūrybos darbais kurso metu ir po jo užbaigimo, bus sukurta uždara Facebook grupė, apie kurią jus informuosiu el paštu!

Turite klausimų ar abejonių? Aš jums mielai atsakysiu, todėl drąsiai rašykite man žinutę: https://kaligrafijosharmonija.lt/kontaktai/

ĮSIGYTI KURSĄ GALITE ČIA https://kaligrafijosharmonija.lt/product/copperplate-kaligrafija-3/

Smailiosios plunksnos kaligrafija Copperplate ONLINE
2024-09-23 18:30 - 2024-10-28 20:00
Pats stipriausias nuotolinis video kursas pradedantiesiems, o taip pat ir tiems, kurie nori pagerinti savo Copperplate kaligrafijos rašymo įgūdžius su smailia metaline plunksna ir kreivu laikikliu. Puikios video pamokos – aiškiai, nuosekliai ir gražiai!
Laukite kurso!

„Aš esu unikali“. Kaligrafijos dirbtuvės Trakų raj.
2024-07-18 18:00 - 21:00
Ar svajojai išmokti gražiai kaligrafiškai rašyti? Pasinerti į gražaus rašymo harmoniją, kuri tarsi apkabina, užpildo vidų ramuma ir darna, mintys nurimsta ir tampa neapsakomai malonu kaligrafiškai rašyti smailia plunksna ir kreivu laikikliu. Elementas po elemento, raidė po raidės – su mano nuoširdžia pagalba gimsta gražus raštas, pripildytas ypatingo jausmo, kurį išsineši su savimi namo.
Dar daugiau! Išsineši savo rankomis sukurtą atviruką su užrašu apie tai, kokia esi unikali!
Jeigu taip, tai tavo svajonė gali tapti tikrove jau liepos 18 dieną, 18 val. nuostabaus grožio gamtos apsuptyje Trakų rajone, Keliakiemio km., Bražuolės g. 2A, svečiuose pas Nataliją.
Pagal mano sukurtą autorinę programą mokysimės gražiai kaligrafiškai rašyti smailia plunksna ir kreivu laikiliu. Ši programa sukurta taip, kad tinka visiems, kurie niekada nelaikė plunksnos rankoje. Mokysimės taisyklingai rašyti, pradedant nuo pagrindinių rankos lavinimo pratimų, elementų, raidžių ir galiausiai – žodžių. Todėl tau tikrai pavyks išmokti gražiai rašyti!

Renginio metu tu sužinosi:

kaip aš atradau kaligrafiją ir kodėl ji tokia vertinga?
pristatysiu savo būsimą naują kaligrafijos kursą “Copperplate kaligrafija” kuris prasidės jau nuo šio rudens!
supažininsi su smailiosios plunksnos kaligrafija Copperplate ir jos pagrindais
išmoksi naudotis kaligrafijos priemonėmis
su mano pagalba išmoksi gražiai kaligrafiškai užrašyti nuostabią frazę apie savo unikalumą
susikursi sau mielą dovaną – atviruką su savo kaligrafija
mano programos autorinė medžiaga lieka tau, kad galėtum lavinti savo ranką toliau savarankiškai
renginyje patirsi gerą nuotaiką bendraminčių draugijoje ir nuostabios gamtos apsuptyje
pasivaišinsi skania arbata lauko pavėsinėje
turėsi galimybę pamatyti ir įsigyti nuostabių rankų darbo kreivų laikiklių plunksnoms, tušinių tušui iš Ukrainos!

Atvykus į renginį turėsi visas darbui reikalingas priemones ir medžiagas, tau tereikia ateiti su gera nuotaika! ⠀
⠀
RENGINIO VEDĖJA:⠀
Jurgita Kunigėnienė – kaligrafijos meistrė ir mokytoja, “Kaligrafijos harmonija” įkūrėja. Mano pažintis su kaligrafija įvyko dar studijų laikais, studijuojant grafinį dizainą, ir tęsiasi iki šiol. Meistrystės šioje srityje siekiu jau 6 metus. Mokiausi pas skirtingo stiliaus 5 kaligrafijos meistrus iš Lietuvos ir kitų užsienio šalių. Kuriu įvairius kaligrafijos meno kūrinius, kuriais dalinuosi “Kaligrafijos harmonija” Facebook ir Instagram paskyrose. ⠀
⠀
LAIKAS: liepos 18 d. ketvirtadienis, 18 val.
TRUKMĖ: 3 val. ⠀⠀
VIETA: Bražuolės g. 2A, Keliakiemio km., Trakų raj.
KAINA: 40 eur. ⠀
⠀
*Registracija bus patvirtinta sumokėjus dalyvio mokestį prieš renginį!

SUMOKĖTI UŽ RENGINĮ GALITE ČIA https://kaligrafijosharmonija.lt/product/as-esu-unikali-edukacines-kaligrafijos-dirbtuves-traku-raj/
